கேள்வி: ஆக்ரா கோட்டை - வரலாறு பற்றி விளக்கவும்.
பதில்: தொடக்கத்தில், ஒரு செங்கற் கோட்டையாக இருந்த இது சிக்கார்வார் ராசபுத்திரர்களுக்கு உரியதாக இருந்தது. கி பி 1080ல், காசுணவைதியர் படைகள் இதனைக் கைப்பற்றியது தொடர்பிலேயே இதனைப் பற்றிய முதலாவது குறிப்புகள் கிடைக்கின்றன. சிக்கந்தர் லோடி (கிபி 1487–1517) என்னும் தில்லி சுல்தானகம் முதன் முதலாக ஆக்ராவுக்குத் தனது இருப்பிடத்தை மாற்றி இந்தக் கோட்டையில் வாழ்ந்தார். இவர் இங்கிருந்தே நாட்டை ஆண்டதனால் ஆக்ரா, நாட்டின் இரண்டாவது தலைநகரம் என்னும் சிறப்பைப் பெற்றது. 1517 ஆம் ஆண்டில் சிக்கந்தர் லோடி இந்தக் கோட்டையிலேயே இறந்தார். பின்னர் இவரது மகனான இப்ராகிம் லோடி 1526 ஆம் ஆண்டில் நடந்த பானிபட் போர் (1526) இறக்கும் வரை ஒன்பது ஆண்டுகள் இங்கு வாழ்ந்தார். இவரது காலத்தில் பல அரண்மனைகளும், கிணறுகளும், மசூதிகளும் இக் கோட்டையுள் கட்டப்பட்டன. பின்னர் இக் கோட்டையையும், பெருமளவு செல்வத்தையும் முகலாயர் கைப்பற்றினர். இவற்றுள் பின்னர் கோஹினூர் என்று பெயர் பெற்ற விலைமதிப்பற்ற வைரம் அடங்கும். முகலாயப் பேரரசர் பாபர் இங்கே, இப்ராகிமின் அரண்மனையில் தங்கியிருந்தார். 1530 ஆம் ஆண்டில் உமாயூன் இந்தக் கோட்டையிலேயே முடிசூட்டப்பட்டார். உமாயூன் 1530 ஆம் ஆண்டில் ஆப்கானிய சேர் சா வினால் தோற்கடிக்கப்பட்ட பின்னர் சேர் சா இதை ஆறு ஆண்டுகள் வைத்திருந்தார். 1556 ஆம் ஆண்டு மீண்டும் முகலாயர் இதனைக் கைப்பற்றினர். ஆக்ராவின் அமைவிட முக்கியத்துவத்தை உணர்ந்த பேரரசர் அக்பர் இதனைத் தனது தலைநகரமாக்கினார். அப்போது செங்கற்களாலான இக் கோட்டை சிதைந்த நிலையில் இருக்கவே, அக்பர் அதனைச் சிவப்பு மணற்கல் கொண்டு புதுப்பித்துக் கட்டினார். உட்பகுதி செங்கற்களாலும், வெளி மேற்பரப்புக்கள் சிவப்பு மணற்கற்களாலும் ஆன இக் கோட்டையைக் கட்டுவதில் 1,444,000 ஆட்கள் ஈடுபட்டு 1573 ஆம் ஆண்டில் கட்டி முடித்ததாகச் சொல்லப்படுகிறது. அக்பரின் பேரன் பேரரசன் சாஜகானின் காலத்திலேயே இக்கோட்டை இன்று காணப்படும் நிலையை எய்தியது. சாஜகான் இங்கே கட்டிய கட்டிடங்கள் பெரும்பாலும் வெள்ளைச் சலவைக்கல் ஆனவை. இக் கோட்டைக்குள் முன்னர் இருந்த கட்டிடங்கள் சிலவற்றை இடித்துப் புதிய கட்டிடங்களையும் சாஜகான் கட்டினார். சாஜகானின் இறுதிக்காலத்தில் அவரது மகன் ஔரங்கசீப்பினால் அவர் இக் கோட்டையிலேயே சிறை வைக்கப்பட்டிருந்தார்.
கேள்வி: ஆக்ரா கோட்டை - ஆக்ராக் கோட்டைக்குள் அமைந்துள்ள கட்டிடங்களும் இடங்களும் என்பது என்ன?
பதில்: படிமம்:CastleAgraFort.jpg படிமம்:Agra-fort-6-jehangirs-palace.JPG]] * அங்கூரி பாக் - வடிவவியல் வடிவங்களைக் கொண்டு அமைந்த பூங்கா. * திவான்-இ-ஆம் (பொது மக்களைச் சந்திக்கும் மண்டபம்) - பொதுமக்களைச் சந்திப்பதற்கும் அவர்கள் குறைகளைக் கேட்பதற்கும் இம் மண்டபம் பயன்பட்டது. ஒரு காலத்தில் மயிலணை இங்கேயே இருந்தது. * திவான்-இ-காசு - அரசர்களையும், பிற சிரப்பு விருந்தினர்களையும் வரவேற்பதற்காக இம்பண்டபம் பயன்பட்டது. செகாங்கீரின் கருப்பு அரியணை இங்கேயே வைக்கப்படிருந்தது. * பொன் மண்டபங்கள் - வங்காளக் குடிசைகளின் வடிவில் அமைக்கப்பட்ட கூரைகளைக் கொண்ட மண்டபங்கள். * செகாங்கீர் மகால் - மகன் செகாங்கீருக்காக அக்பரால் அமைக்கப்பட்டது. * காசு மகால் - வெண் சலவைக்கல் அரண்மனை. சலவைக்கலில் வரையப்பட்ட ஓவியங்களைக் கொண்டது. * மச்சி பவன் * முசாமன் கட்டிடம் - ஒரு பெரிய எண்கோண வடிவக் கோபுரம். இதன் ஒரு உப்பரிகை தாஜ்மகாலை நோக்கியுள்ளது. * மினா மசூதி - சுவர்க்க மசூதி. * முத்து மசூதி * நகினா மசூதி - அரண்மனை மகளிருக்காகக் கட்டப்பட்ட மசூதி. * செனானா மினா சந்தை - பெண்களுக்கானது. பெண் வணிகர்கள் மட்டுமே பொருட்கள் விற்கலாம். * நௌபத் கானா (முரசு இல்லம்) - அரசனின் இசைக்கலைஞர் இசைத்த இடம். * ரங் மகால் - அந்தப்புரம். அரசனின் மனைவிகளும், ஆசைநாயகிகளும் வாழ்ந்த இடம். * சாகி கட்டிடம் - சாஜகானின் தனிப்பட்ட மண்டபம். * சாஜகானி மகால் - கட்டிடங்களுக்கு சிவப்பு மணற்கற்களுக்குப் பதில் சலவைக்கற்களைப் பயன்படுத்துவதற்கான முதல் முயற்சி. * சீசு மகால் (கண்ணாடி மாளிகை) - அரச உடை அணியும் அறை.
கேள்வி: ஆக்ரா கோட்டை - உசாத்துணை பற்றி நீங்கள் என்ன அறிந்துள்ளீர்கள்?
பதில்: * [http://whc.unesco.org/sites/251.htm http://whc.unesco.org/sites/251.htm]
கேள்வி: ஆக்ரா கோட்டை - வெளியிணைப்புகள் பற்றி நீங்கள் என்ன அறிந்துள்ளீர்கள்?
பதில்: * [http://whc.unesco.org/en/list/251/ யுனெஸ்கோ பட்டியலில் ஆக்ரா கோட்டை] * [http://asi.nic.in/asi_monu_whs_agrafort.asp இந்தியத் தொல்லியல் ஆய்வகத்தின் இணையதளம்] * [http://www.world-heritage-tour.org/asia/south-asia/india/agra/map.html உலக பாரம்பரிய இணையவழிச் சுற்றுலா] - ஆக்ரா கோட்டையின் 360 பாகைத் தோற்றங்கள். * [http://www.flickr.com/photos/uditk/1560593477/ திவான்-இ-ஆமின் விரிவுத் தோற்றப் படங்கள்] * [http://www.milligazette.com/Archives/2004/16-31May04-Print-Edition/1605200405.htm செங்கோட்டைக்குப் பாரம்பரியக் களநிலை பெறுவதற்கான மையம்] - கட்டுரை 16 மே - 31 மே 2004 * [http://www.ianandwendy.com/slideshow/OtherTrips/India/Agra/Agra%20Fort ஆக்ரா கோட்டை படங்கள்] * [http://www.imagesofasia.com/html/india/delhi-gate-agra.html டில்லி வாயிலைக் காட்டும் ஓவியம்] * [http://asi.nic.in/asi_monu_whs_agrafort.asp இந்தியத் தொல்லியல் ஆய்வகத்தின் இணையதளம்] பகுப்பு:ஆக்ரா மாவட்டம் பகுப்பு:உத்தரப் பிரதேச அரண்மனைகள் பகுப்பு:உத்தரப் பிரதேசம் பகுப்பு:ஆக்ரா கோட்டை பகுப்பு:அக்பர் பகுப்பு:இசுலாமியக் கட்டிடக்கலை